Covid-19-statistieke: Gevalle, sterftes styg steeds skerp(Foto: Unsplash) Suid-Afrika het sedert Sondag 3 225 nuwe Covid-19-gevalle en 88 sterftes aangemeld. Volgens statistieke wat Maandagaand vrygestel is, het Suid-Afrika tot dusver 73 533 Covid-19-gevalle en 1 568 sterftes aangemeld. Amper die helfte van alle nuwe gevalle (1 604) en die meeste sterftes (73) is in die Wes-Kaap aangemeld. Die Oos-Kaap het 570 nuwe gevalle en nege nuwe sterftes aangemeld en Gauteng het 1 029 nuwe gevalle en ses sterftes sedert Sondag aangemeld. Die Noord-Kaap en Mpumalanga het elk steeds net een sterfgeval tot dusver aangemeld. Meer as die helfte (39 867) van mense landwyd wat met Covid-19 gediagnoseer is, het ook reeds herstel. Só lyk die gevalle per provinsie: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.